**Pressemelding**

**Matematikken sender Stabæk ned**

**- Matematikken lyver ikke. Det er 48 % prosent sjanse for at Stabæk rykker rett ned fra Eliteserien. Samtidig tilsier matematikken at Lillestrøm og Strømsgodset spiller i Eliteserien også i 2019, forklarer analytiker.**

Kommende lørdag er det duket for siste oppgjør i Eliteserien 2018. Det ligger an til å bli en thriller uten like, der Strømsgodset, Stabæk, Lillestrøm eller Start kan ende med måtte ta den tunge turen ned i OBOS-ligaen.

- Det er 27 mulige utfall av de tre avgjørende kampene (Haugesund - Start, LSK - KBK og Stabæk - Godset). I 13 av disse scenariene rykker Stabæk direkte ned, mens laget havner på kvalik i ytterligere fem av de mulige utfallene. Det gir 48% sannsynlighet for at Bærum-laget rykker direkte ned og 66.66% sannsynlighet for at Henning Bergs mannskap havner på en av de to nederste plassene i Eliteserien, forklarer analytiker Fredrik Fodnes i spilleselskapet ComeOn!.

**Jubel i Drammen og Lillestrøm**

Regnestykkene til analytikeren gir mest grunn til optimisme hos supportere av Lillestrøm og Strømsgodset. Laget fra Åråsen har i følge matematikken 18 % sjansen for direkte nedrykk, mens blåtrøyene fra Drammen er minst sannsynlige dumpekandidat med kun 3 % nedrykkssjanse. Sørlendingene i Start er i større fare: Kjetil Rekdals menn har 29 % sjanse for direkte nedrykk kommende lørdag.

– Som bookmaker har vi mest troen på at Lillestrøm og Strømsgodset spiller i Eliteserien også neste år. Men i praksis avhenger alt av utfallet i det høydramatiske oppgjøret mellom Strømsgodset og Stabæk på Nadderud, understreker analytiker Fodnes.

**- Knokkelkamp**

Han får støtte av fotballekspert Thorstein Helstad.

- Den mest spennende matchen foregår åpenbart på Nadderud. Stabæk har i utgangspunktet godt tak på Strømsgodset, men det lukter litt uavgjort. Samtidig møter Start et Haugesund som ikke har noe å spille for. Her tror jeg laget til Kjetil Rekdal tar poeng, sier tidligere landslagsspiller Helstad.

Den tidligere toppscoreren i Eliteserien spår en vanskelig sisterunde for gamleklubben Lillestrøm.

- LSK tar imot et formsterkt Kristiansund. Det er nærliggende å tro at det blir et knokkeloppgjør på naturgress - og at Lillestrøm tar poeng. Med et slikt utfall vil i så fall Start ende på kvalik og Stabæk på direkte nedrykk. Slik sett er min analyse lik matematikken, sier Thorstein Helstad.

**Odds fra ComeOn! på direkte nedrykk fra i Eliteserien**

Stabæk            1.80

Start                 2.30

Lillestrøm         5.50

Strømsgodset  8.00

**Odds fra ComeOn! på kvalifiseringsplass i Eliteserien**

Start                  2.50

Lillestrøm          2.70

Stabæk             3.30

Strømsgodset  5.00

Bodø/Glimt      20.00